***Privitak 3.* Obrazac obrazloženja financijskog plana**

Za sve aktivnosti i projekte koje korisnik planira u financijskom planu iz Privitka 1, primjerice REDOVNA DJELATNOST, REDOVNA DJELATNOST (IZ EVIDENCIJSKIH PRIHODA), EU PROJEKTI (IZ EVIDENCIJSKIH PRIHODA), PROGRAMSKO FINANCIRANJE, OP KONKURENTNOST I KOHEZIJA 2014.-2020., OP UČINKOVITI LJUDSKI POTENCIJALI 2014.-2020. i dr. potrebno je izraditi obrazloženje prema nacrtu koji se navodi u nastavku.

**Sažetak djelokruga rada proračunskog korisnika**

Fakultet političkih znanosti Sveučilišta u Zagrebu je javna ustanova, javno visoko učilište, sastavnica Sveučilišta u Zagrebu, koje ustrojava i izvodi sveučilišne studije u skladu sa Zakonom o znanstvenoj djelatnosti i visokom obrazovanju i Statutom Fakulteta, te razvija znanstveni i stručni rad u znanstvenom polju politologije i srodnim poljima.

Fakultet političkih znanosti Sveučilišta u Zagrebu je pravna osoba upisana u sudski registar ustanova i upisnik visokih učilišta i znanstvenoistraživačkih pravnih osoba, koji se vodi u Ministarstvu znanosti, obrazovanja i sporta Republike Hrvatske, te djeluje samostalno na načelu akademske samouprave i akademskih sloboda.

Na Fakultetu političkih znanosti izvode se preddiplomski sveučilišni studiji Politologija i Novinarstvo, diplomski sveučilišni studiji Politologija, Novinarstvo i Master of European Studies (na Engleskom jeziku), doktorski studij Politologija te poslijediplomski specijalistički studiji Prilagodba Europskoj Uniji, Vanjska politika i diplomacija, Odnosi s javnošću te Sigurnosna politika Republike Hrvatske. Na Fakultetu političkih znanosti djeluju Televizija student, Radio student i studentske novine Global, koji djeluju i kao studentski mediji s radijskim i televizijskim programom te internetskim portalima.

Na Fakultet je u akademskoj godini 2022./2023. upisano 1196 studenata na preddiplomskim i diplomskim studijima, dok je 124 studenata upisano na poslijediplomske specijalističke i doktorske studije.

Ukupno na fakultetu radi 68 zaposlenika u znanstveno-nastavnom zvanju, 5 zaposlenika u suradničkom zvanju te 9 zaposlenika u zvanju predavača. Omjer studenata i nastavnika na preddiplomskom i diplomskom studiju iznosi oko 16:1, odnosno oko 18:1 kad se ukupno gledaju svi studiji.

**Šifra i naziv aktivnosti/ projekta**

Obrazac za unos teksta:

*Zakonske i druge pravne osnove*

* *Zakon o znanstvenoj djelatnosti i visokom obrazovanju, članak*
* *Uredba o nazivima radnih mjesta i koeficijentima složenosti poslova u javnim službama*
* *Temeljni kolektivni ugovor za službenike i namještenike u javnim službama*
* *Statut Sveučilišta u Zagrebu*
* *Statut Fakulteta političkih znanosti*
* *Strategija Fakulteta političkih znanosti za razdoblje 2021-2026*
* *Strateški plan znanstvenih istraživanja Fakulteta političkih znanosti*

*Ova aktivnost/ projekt sastoji se od sljedećih elemenata/ podaktivnosti:*

1. *Rashodi za plaće i materijalna prava*

*Ova aktivnost provodi se svake godine i odnosi se na plaće i materijalne rashode zaposlenika koji se financiraju iz državnog proračuna temeljem ukupne mase koeficijenata za plaće, redovnog napredovanja i izmjene propisa koji se odnose na obračun plaća.*

*U razdoblju 2024. – 2026. očekuje se ostvarenje sljedećeg: održavanje broja zaposlenih na istoj razini uz redovita napredovanja zaposlenih u znanstveno-nastavnim i stručnim zvanjima te zapošljavanje novih zaposlenika kao zamjena za zaposlenike koji odlaze u mirovinu.*

1. *Rashodi iz programskog financiranja javnih visokih učilišta*

*Ova aktivnost provodi se svake godine, rashodi se odnose na unaprjeđenje kvalitete nastave, nabavu nastavne opreme i literature, troškove režija i održavanja opreme, isplatu naknada za rad vanjskih suradnika u nastavi, troškove usavršavanja znanstveno-nastavnog osoblja.*

*U razdoblju 2024. – 2026. očekuje se ostvarenje sljedećeg: redovito obnavljanje fonda nastavne i znanstvene literature te znanstvene i nastavne opreme, angažiranje vanjskih suradnika na studiju novinarstva kako bi se osiguralo redovito održavanje nastave na stručnim predmetima studija u dosadašnjem opsegu, te podržavanje usavršavanja znanstveno-nastavnog osoblja kroz interne i vanjske programe usavršavanja u opsegu koji odgovara stanju prije pandemije COVID 19. Očekuje se smanjenje troškova režija radi cjelovite obnove zgrade Fakulteta u razdoblju od travnja 2022. godine do travnja 2024. godine.*

1. *Rashodi redovne djelatnosti*

*Ova aktivnost provodi se svake godine, rashodi se odnose na troškove studentskih medija i praktične nastave na studiju novinarstva, financiranje troškova zaposlenih na vlastita sredstva, financiranje troškova aktivnosti na temelju internih pravilnika, troškove usavršavanja znanstveno-nastavnog osoblja, troškove nastave izvan nastavne norme na specijalističkim i doktorskim studijima.*

*U razdoblju 2024. – 2025. očekuje se ostvarenje sljedećeg: osiguranje redovite aktivnosti studentskih medija u opsegu koji će omogućiti njihovo nesmetano djelovanje u uvjetima cjelovite obnove zgrade i nemogućnosti korištenje prostora Fakulteta, pokrivanje troškova zaposlenih na vlastita sredstva, osiguranje aktivnosti usavršavanja zaposlenih u znanstveno nastavna, stručna i suradnička zvanja, te osiguranje održavanja nastave na poslijediplomskim specijalističkim i doktorskim studijima u opsegu predviđenim nastavnim planom, ovisno o broju upisanih studenata na ove studije.*

1. *Obnova infrastrukture i opreme u području visokog obrazovanja iz FSEU*

*Provedba ove aktivnosti započela je 2021. godine i odvijat će se do 2024. godine. Aktivnosti dosad obavljene uključuju saniranje posljedica potresa te izradu projekta cjelovite obnove, preseljenje fakulteta na privremenu lokaciju, provedbu javne nabave za izvođenje radova cjelovite obnove i nadzor radova, te početak radova cjelovite obnove. Uz cjelovitu obnovu zgrade Fakulteta, koja uključuje ojačanje konstrukcije i poboljšanja zgrade i ugradnju suvremenih instalacija i opreme, cilj obnove je i povećanje prostora zgrade te postizanje uštede energije od najmanje 50%, ugradnju obnovljivih izvora energije (solarnih panela) te poboljšanje pristupa zgradi za osobe s poteškoćama u kretanju.*

*U razdoblju 2022. – 2024. očekuje se ostvarenje sljedećeg: cjelovita obnova zgrade koja će osigurati funkcionalnost zgrade na razini prije potresa ili višoj te osiguranje uvjeta za nesmetano izvođenje nastave.*

1. *Obnova infrastrukture i opreme u području visokog obrazovanja iz Mehanizma za oporavak i otpornost*

*Provedba ove aktivnosti započela je 2021. godine i odvijat će se do 2024. godine. Aktivnost uključuje cjelovitu obnovu zgrade Fakulteta s konstrukcijskim ojačanjem zgrade i povećanjem energetske učinkovitosti. Uz cjelovitu obnovu zgrade Fakulteta, koja uključuje ojačanje konstrukcije i poboljšanja zgrade i ugradnju suvremenih instalacija i opreme, cilj obnove je i povećanje prostora zgrade te postizanje uštede energije od najmanje 50%, ugradnju obnovljivih izvora energije (solarnih panela) te poboljšanje pristupa zgradi za osobe s poteškoćama u kretanju.*

*U razdoblju 2022. – 2024. očekuje se ostvarenje sljedećeg: završetak cjelovite obnove zgrade s konstrukcijskim ojačanjem i povećanjem potresne otpornosti te povećanjem energetske učinkovitosti.*

*Izračun financijskog plana:*

1. *Element/ podaktivnost 1:*

*U 2024. planirana su sredstva u iznosu od* 3,628,949.00 EUR *za plaće i materijalna prava zaposlenika. Sredstva za plaće i materijalna prava zaposlenika planirana za 2025. godinu iznose 3,640,023,00 i 2026. godinu iznose* 3,642,011.00 EUR*.*

1. *Element/ podaktivnost 2: U 2024. godini planirana su sredstva u iznosu od* 439,014.00 EUR u ovu svrhu*. U 2025. godini i 2026. godini planirana su sredstva u istom iznosu kao za 2024. godinu.*
2. *Element/ podaktivnost 3: U 2024. godini planirana su sredstva u iznosu od* 124,185.00 EUR *za plaće i materijalna prava zaposlenika. Sredstva za plaće i materijalna prava zaposlenika planirana za 2025. godinu planirana su u iznosu od* 124,185.00 EUR *a za 2026. godinu u iznosu od* 124,185.00 EUR*. Materijalni troškovi u 2024. godini planirani su u iznosu od* 57,079.00 EUR*, u 2025. godini* 30,089.00 EUR *a u 2026. godini u iznosu od* 57,079.00 EUR*.*
3. *Element/ podaktivnost 4 i 5: Ugovor o izvođenju radova cjelovite obnove zgrade sklopljen je 2022. godine na iznos od* 93.605.842,73 *HRK. U 2023. sredstva za obnovu iz FSEU planirana su u iznosu od 3,651,762.00 EUR, dok su iz NPO planirana sredstva u iznosu od 2,101,031. 00 EUR. U 2024. 2025. i 2026. godini.*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ciljana vrijednost za 2025. | Ciljana vrijednost za 2026. |
| *Postotak izvršenih radova renovacije zgrade* | *Sredstva za renovaciju zgrade isplaćuju se po izvršenim radovima sukladno dinamici utvrđenoj u ugovoru o nabavi radova.* | *Postotak izvršenja ugovora* | *0%* | *FPZG* | *100%* | *100%* | *100%* |